OpenLLM-France/wikimedia huggingface dataset:
# Tergit

Tergit (edo Terjit, Terjite; arabieraz: ترجيت ‎) Mauritaniako Adrar lurraldeko oasi ezagunena da.

## Kokapena

Lurraldeko hiriburutik, Atarretik, alegia, hegoaldean dago. Administratiboki Maaden udalan dago, Aoujeft barrutian.

## Arkitektura

Tergit oasian meskita bat dago..

## Klima

Datu klimatikoak (Terjit) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 27.2 | 29.7 | 31.7 | 34.2 | 37.6 | 41.1 | 41.3 | 40.5 | 39.6 | 36.9 | 32.1 | 27.5 | 35 |
| Batez besteko tenperatura minimoa (°C) | 12.8 | 14.0 | 16.2 | 18.5 | 21.5 | 25.5 | 26.1 | 26.2 | 25.4 | 22.3 | 17.6 | 13.4 | 20 |
| Pilatutako prezipitazioa (mm) | 2 | 2 | 1 | 0 | 0 | 2 | 7 | 26 | 26 | 5 | 3 | 3 | 77 |
| Iturria: Climate-data.org ||||||||||||||

## Iruditegia

* Palmondoak.
* Labarrak.
* Tikitt edo bertako etxetxoa.
* Herriko kalea.

## Erreferentziak

* ↑ Carte géographique de la région de l'Adrar Mauritanie, Khabouz Ould Khady, gida topografikoa, Bab Sahara edizioa, Atar, 2010
* ↑ Michiaki Osono et al., Étude sur le développement des oasis en République islamique de Mauritanie. Inventaire des oasis dans les wilayas de l'Adrar et du Tagant, Agence japonaise de coopération internationale (JICA), 2004ko iraila, 1.or., http://open_jicareport.jica.go.jp/pdf/1000024146.pdf.

## Kanpo estekak

* Datuak: Q3518370
* Multimedia: Tergit / Q3518370
# Tergu

Tergu Italiako udalerri bat da. Sassariko probintzian kokatuta dago, Sardinia eskualdean. 607 biztanle ditu, 36,88 kilometro koadroko azaleran banatuta.

## Mugakideak

Terguk honako udalerri hauekin egiten du muga:
Castelsardo Nulvi Osilo Sedini Sennori Sorso

## Kanpo estekak

* Datuak: Q391549
* Multimedia: Tergu / Q391549
# Terfezia leptoderma

Terfezia leptoderma Pezizaceae familiako onddo espezie bat da. Terfezia generoan, hau da kalitate gastronomiko handiena duena.
Sinonimoak: Terfezia fanfani, Choromyces leptodermus.

## Deskribapena

Karpoforoa: 3 eta 8 cm bitarteko diametrokoa, globo formatik madari formarakoa.
Peridioa: Hasieran argia, gero okre koloretik arre-gaztaina kolorera bitartekoa, gorrixkaz zikintzen da eta ukitzean beltzaxkara pasatzen da.
Gleba: Hasietan zuria, gero arre-gorrixka, arre-okre-grisaxka edo arre-bistre ilun kolorekoa. Usain leunekoa eta gordinik zapore atseginekoa, fruitu lehorren antzekoa.
Etimologia: Terfezia terminoa frantsesetik dator, boilurra esan nahi duen "terfez" hitzetik.

## Jangarritasuna

Jangarria.

### Nahasketa arriskua

Terfezia leonis delakoarekin nahas daiteke, baita Terfezia albiensis espeziearekin ere.

## Sasoia eta lekua

Udaberrian. Ohikoa da Mediterraneoko arroan, baina beste eskualde batzuetan ere ateratzen da.

### Banaketa eremua

Espainia, Marroko.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 780 or. ISBN 84-404-0530-8..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ (Gaztelaniaz) Calvo Pérez Javi. (2006). El mundo de las setas,. Asociacion Micológica Fungipedia.

## Kanpo estekak

* Datuak: Q10693327
# Tergnier kantonamendua

Tergnier kantonamendua Frantziako kantonamendu bat da. Aisne departamenduan dago, Frantzia Garaia eskualdean. Guztira 24 udalerri ditu eta Tergnier da bere hiriburua.

## Kanpo estekak

* Datuak: Q1638332
# Teri Hatcher

Teri Lynn Hatcher (Palo Alto, Kalifornia, Ameriketako Estatu Batuak, 1964ko abenduaren 8a) estatubatuar aktorea da.

## Filmografia
### Filmak

| Urtea | Izenburua | Rola | Oharrak |
| 1989 | The Big Picture | Gretchen | |
| 1989 | Tango & Cash | Katherine 'Kiki' Tango | |
| 1991 | Soapdish | Ariel Maloney | |
| 1992 | Straight Talk | Janice | |
| 1993 | Brainsmasher... A Love Story | Samantha Crain | |
| 1994 | The Cool Surface | Dani Payson | |
| 1994 | All Tied Up | Linda Alissio | |
| 1996 | Dead Girl | Passer-by | |
| 1996 | Heaven's Prisoners | Claudette Rocque | |
| 1996 | 2 Days in the Valley | Becky Foxx | |
| 1997 | Tomorrow Never Dies | Paris Carver | |
| 1999 | Fever | Charlotte Parker | |
| 2001 | Spy Kids | Ms. Gradenko | |
| 2002 | A Touch of Fate | Megan Marguilas | |
| 2007 | Resurrecting the Champ | Andrea Flak | |
| 2009 | Coraline | Coralineren Ama/Beste ama | Ahots-aktorea |
| 2013 | Planes | Dottie | Ahots-aktorea |
| 2014 | Planes: Fire & Rescue | Dottie | Ahots-aktorea |
| 2016 | Sundown | Janice Hoagland (Ama) | |
| 2018 | Madness in the Method | Geena | |

### Telebista

| Urtea | Izenburua | Rola | Oharrak |
| 1985–86 | The Love Boat | Amy, Love Boat Mermaid | 19 ataletan |
| 1986–91 | MacGyver | Penny Parker | 7 ataletan |
| 1986–87 | Capitol | Angelica Stimac Clegg | 5 ataletan |
| 1987 | Karen's Song | Laura Matthews | 13 episodes |
| 1987 | Night Court | Kitty | Atala: "Who Was That Mashed Man?" |
| 1988 | CBS Summer Playhouse | Lauri Stevens | Atala: "Baby on Board" |
| 1988 | Star Trek: The Next Generation | Lt. Bronwyn Gail Robinson | Atala: "The Outrageous Okona" |
| 1989 | L.A. Law | Tracy Shoe | Atala: "I'm in the Nude for Love" |
| 1989 | Quantum Leap | Donna Eleese | Atala: "Star-Crossed" |
| 1990 | Murphy Brown | Madeline Stillwell | Atala: "Fax or Fiction" |
| 1990 | Tales from the Crypt | Stacy | Atala: "The Thing from the Grave" |
| 1991 | The Brotherhood | Teresa Gennaro | Telebistako filma |
| 1991 | Sunday Dinner | TT Fagori | 6 ataletan |
| 1991 | Dead in the Water | Laura Stewart | Telebistako filma |
| 1991 | The Exile | Marissa | Atala: "Eclipse" |
| 1993–97 | Lois & Clark: The New Adventures of Superman | Lois Lane | 87 ataletan |
| 1993 | Seinfeld | Sidra Holland | 3 ataletan |
| 1998 | Since You've Been Gone | Maria Goldstein | Telebistako filma |
| 1998 | Frasier | Marie | Atala: "First Do No Harm" |
| 2000 | Running Mates | Shawna Morgan | Telebistako filma |
| 2001 | Say Uncle | | Telebistako filma |
| 2001 | Jane Doe | Jane Doe | Telebistako filma |
| 2003 | Momentum | Jordan Ripps | Telebistako filma |
| 2004–12 | Desperate Housewives | Susan Mayer | 180 ataletan |
| 2004 | Two and a Half Men | Liz | Atala: "I Remember the Coatroom, I Just Don't Remember You" |
| 2010 | Smallville | Ella Lane | Atala: "Abandoned" |
| 2012 | Jane by Design | Kate Quimby | 4 ataletan |
| 2013–14 | Jake and the Never Land Pirates | Beatrice LeBeak | 7 ataletan; ahots-aktorea |
| 2016–17 | The Odd Couple | Charlotte | 11 ataletan |
| 2017 | Supergirl | Rhea (Daxamgo Erregina) | 8 ataletan |
* Datuak: Q181490
* Multimedia: Teri Hatcher / Q181490
# Soleminis

Soleminis Cagliariko (Sardinia, Italia) udalerria da.

## Kanpo estekak

* Datuak: Q285204
* Multimedia: Soleminis / Q285204
# Solenodon

Solenodon Solenodontidae familiako genero bakarra da, Soricomorpha ugaztun ordenaren barruan. 4 espezie ezagutzen dira, horietatik 2 desagerturik. Oso oinarrizko ugaztuna da.
Arratoiaren oso antzekoak dira, hura baino mutur-luzeagoak; ileak ere hark baino luzeagoak eta gogorragoak dituzte. Animalia gau zaleak dira. Ezagunenak Kubako solenodontea (Solenodon cubanus edo Atopogale cubana) eta Haitiko solenodontea (Solenodon paradoxus) dira.

## Espezieak

* Solenodon cubanus
* Solenodon paradoxus
* Solenodon arredondoi †
* Solenodon marcanoi †

## Erreferentziak

* ↑ Savage, RJG, & Long, MR. (1986). Mammal Evolution: an illustrated guide. New York: Facts on File, 51 or. ISBN 0-8160-1194-X..
* ↑ Lur entziklopedietatik hartua.
* Datuak: Q266725
* Multimedia: Solenodon / Q266725
* Espezieak: Solenodon
# Solena Sulin

Solena Sulin Chaniago, ezkon-aurretik Solena Chaniago izenaz ezaguna, (Padang, Mendebaldeko Sumatra, Indonesia) indonesiar emakumezko aktore transgenenero eta ile-apaintzailea da.
Gizon jaio arren, bere burua emakumetzat izan du beti. Ameriketako Estatu Batuetara bizitzera joan zenean, emakumerako trantsizioa egiten hasi zen eta sexua berresleitzeko ebakuntza egin zioten.
2009an Brooklyn's Finest filman paper txikia eman zioten antzezteko. 2010ean The Extra Man filman agertu zen zerbitzari horailaren papera antzeztuz.
Gaur egun New Yorken bizi da eta gizonezkoen ile-apaintzaile egiten du lan.

## Filmografia
### Zinema

| Urtea | Izenburua | Rola | Oharrak |
| 2010 | The Extra Man | Zerbitzari horaila | |

### Dokumentalak

| Urtea | Izenburua | Rola | Oharrak |
| 2016 | BEing KINDred | Bere burua | |
* Datuak: Q19740427
# Solen (Ipar Dakota)

Solen Ipar Dakotako hiri bat da. Sioux konderrian kokatua dago. 2010ean 83 biztanle zituen, 0,79 kilometro koadrotan banatuta.

## Ikus, gainera

* Sioux konderria

## Kanpo estekak

* Datuak: Q600122
# Tetrarkia

Tetrarkia boterea tetrarka deritzen lau pertsonek konpartitzen duten gobernu mota bat da. Historiografian, erromatar historiako garai jakin bati ematen zaion izendapena ere bada. Izan ere, Dioklezianok lau agintaritako sistema kolegiatu hori ezarri zuen 284an III. mendeko krisialdiaren ondorioz Erroma jasaten ari zen barne kaosari aurre egiteko, bai Ekialdean bai Mendebaldean, enperadore bana (augustus) eta ordezkari militar bana (zesar). Sistemak 238 eta 285 bitartean iraun zuen.

## Sorrera eta bilakaera

Tetrarkia sistema baten sorrera, egoera politiko-militarraren ondorioa izan zen, aurrez prestatutako plan bat edo inperioa gobernatzeko modu egoki bat ezartzeko baino. Hasieran Diarkia bat izan zen, honen bidez Maximiano zesar izendatu zuelarik 285ean, honek bagauden matxinada zanpa zezan. Urte bete beranduago, Karausioren altxamendua erreprimitzeko ardurarekin, mendebaldeko augusto izendatua izan zen.
Beste alde batetik, Erromak Sasandar Inperioarekin zuen etengabeko gatazka eta Karauso garaitzeko saiakerek huts egin izanak Diokleziano tetrarkia eratzera eraman zuten arrazoiak izan ziren. Bi Augustoek aldi berean bi zesarrak izendatu zituzten, Galerio eta Konstantzio Kloro. Honela, inperioa bi zesar eta bi augustoren agindupean geratzen zen. Augustoak inperioaren defentsaz arduratzen ziren, eta Zesarrak (imperium-az eta diademaz inbestituak) lagundu egiten zituzten, baita ordezkatu ere ezintasun egoeran bazeuden edo hiltzen baziren.
Sistema honetan, behintzat lehen tetrarkian, ez zegoen tetrarka bakoitzaren botere guneei buruzko lurralde banaketa zehatz bat. Diokleziano goragoko botere baten jabe zen, Augusto seniorra baitzen. Egoera hau bigarren tetrarkiaren eman ez zenez, eta nagusitasun arazoengatik zenbait gatazka sortu zirenez, lurralde banaketa lauren artean bigarren tetrarkian gauzatu zen.
Boterearen partaidetza honek ez zuen inperioaren banaketa bat suposatu, Dioklezianok berarentzat gorde baitzuen Auctoritas Senioris Augustia, honela, gainontzeko lurraldeetan partehartze ahalmena mantenduz. Era berean, Dioklezianok tetrarkia berriari forma eman zion, augustoek 20 urteko gobernuaren ondoren kargua utzi behar zutela ezarriz, hala ordu arte zesar zirenak augusto bihurtuz eta hauek euren zesar propioak izendatuz. Era berean, erreformak, erabili behar ziren titulazio moduak adierazten zituen.
| « | Erromatar enperadoreen titulu arruntak, pius, felix, invictus, augustus, pater patriae, funtsezko prokontsul boterea bezala, soilik bi augustoek erabili zituzten, Dioklezianok eta Maximianok. Euren aldetik, bi zesarrek kontsulatu eta potestas tribunicia kopuru bera zuten, baina ez zuten ahalmen inperialik. | » |

## Erreferentziak

* ↑ García Soto, Itziar. (2010). Antzinako Erroma. Eima Katalogoa.

## Kanpo estekak

* Datuak: Q174450
* Multimedia: Tetrarchy / Q174450
# The Rainforest Site

The Rainforest Site (Oihanaren Webgunea) Ameriketako Estatu Batuetako ongintzako webgunea da. Publizitatearen eta salmenten bidez jasotzen duen dirua Ekuador, Mexiko, Peru, Paraguaiko oihanetan lurrak erosteko edo babesteko kanpainak bultzatzeko erabiltzen du. Erositako lurrak ez dira basogabetze. Webguneak sortutako dirua elkarte desberdinei eman die: The Nature Conservancy, The Rainforest Conservation Fund, The World Parks Endowment eta The friends of Calakmul.

## Historia

Webgunea John Breenk 1999an sortu zuen. Breen Indianako programatzailea da. Ondoren GreaterGoodek erosi zuen eta, 2001ko maiatzean CharityUSA.com webguneak erosi zuen multzo osoa.

## Funtzionamendua

Eguneroko erabiltzaile bakoitzak botoi batean klikatu behar du. Horrek, automatikoki, doako emaitza aktibatzen du. Halaber, banner desberdinak dituen publizitate orri bat irekitzen da. Emaitza bakoitzak 0,3 metro (0,4 ft) lurra erosteko balio du.

## Antzeko webguneak

* The Hunger Site
* The Breast Cancer Site
* The Literacy Site
* The Animal Rescue Site
* The Greater Good
* The Diabetes Site
* The Autism Site
* The Alzheimer's Site
* The Veterans Site
Ongintzako beste webguneak:
* FreeRice
* Poverty.com

## Helbidea

* The Rainforest webgunea.

## Kanpo estekak

* Datuak: Q2413701
# The Raven Age

The Raven Age Londresen 2009an sortutako heavy metal musika taldea da. Dan Wright eta George Harris izan ziren sortzaileak eta Iron Maiden taldearekin bira egin izan dute.

## Ibilbidea

2009an elkartu ziren Wright eta Harris gitarristak eta berehala hasi ziren sortzaile lanetan. 2012an Matt Cox baxu jotzailea, eta 2013an Michael Burrough ahotsa eta Jai Patel baterijolea sartu ziren taldean.
2014an taldearen izena daraman EPa kaleratu zuten. Amazoneko 'Hot New Releases Chart' zerrendan lehen postua lortu zuten. 2015ean Skarlett Riotek Erresuma Batuan egindako biran hartu zuten parte eta 2016an Iron Maiden taldearekin ibili ziren "The Book of Souls World Tour" biran, George Harris talde hartako Steve Harrisen semea baita.
2017an lehenengo disko luzea atera zuen taldeak, Darkness Will Rise. Ondoren beste bi disko iritsi ziren, baita bilduma disko bat ere, Exile izena duena.
2023ko uztailaren 22an Iron Maidenekin batera emango dute kontzertua Bilbon.

## Diskografia
### Esturioko albumak

* The Raven Age (2014) - EPa
* Darkness Will Rise (2017)
* Conspiracy (2019)
* Exile (2021) - bilduma
* Blood Omen (2023)

## Erreferentziak

* ↑ «Iron Maiden Announce Details Of Concerts In Australian In May 2016 On The Book Of Souls World Tour | Rock News | Triple M Melbourne» web.archive.org 2016-03-03 (Noiz kontsultatua: 2023-07-19).
* ↑ «THE RAVEN AGE | the official website» web.archive.org 2016-05-15 (Noiz kontsultatua: 2023-07-19).
* ↑ (Ingelesez) «The Raven Age Biography, Songs, & Albums» AllMusic (Noiz kontsultatua: 2023-07-19).
* ↑ (Ingelesez) Domepublished, Malcolm. (2017-03-12). «The Raven Age - Darkness Will Rise album review» louder (Noiz kontsultatua: 2023-07-19).
* ↑ (Gaztelaniaz) Cruz, Txema de la. (2022-12-16). «The Raven Age serán los invitados especiales de Iron Maiden» RockinBilbo (Noiz kontsultatua: 2023-07-19).

## Kanpo estekak

* (Ingelesez) Taldearen webgune ofiziala
* Datuak: Q24039212
* Multimedia: The Raven Age / Q24039212
# The Razor's Edge (1946ko filma)

The Razor's Edge (Labanaren ahoa, euskaraz) William Somerset Maugham idazlearen 1944ko izen bereko eleberriaren zinemarako aurreneko bertsioa da. 1946ko ekoizpen honek Tyrone Power, Gene Tierney, John Payne, Anne Baxter, Clifton Webb eta Herbert Marshall aktoreak, besteak beste, bildu zituen. Edmund Goulding izan zen zuzendaria.
1945ean 20th Century Fox konpainiak Maughamen eleberriaren eskubideak 50.000 dolarren truke eskuratu zituen, eta komertzializazioak sortuko zituen irabazi gordinen % 20. Kontratoa zorrotza zen oso: filmazio lanak 1946ko otsailaren 2rako hasiak ez baziren idazleak 50.000 dolar jasoko zituen kalte-ordaintzat. Zuzendari lanetarako Darryl F. Zanuck ekoizleak George Cukor zuen buruan, baina euren artean ez konpontzeak aukera zapuztu zuen. Bestetik, Isabel Bradley pertsonaiarena egiteko Maughamek berak aitortu zuen Gene Tierney andrazkoa izan zuela gogoan eleberria idazteko unean; kontu honetan ere Zanuckek bestela pentsatzen zuen eta Maureen O'Hara zuen begiz jota; itxura baten O'Harak atzera egin zuen, idazlearen nahia zein zen jakindakoan. Azkenik, Anne Baxterrek osatutako Sophie MacDonald gorpuzteko hautagai izan ziren Betty Grable eta Judy Garland.

## Argumentua

Oharra: Atal honek istorio osoa edo amaiera argitzen du.
Pelikulak gazte amerikar baten (Larry Darrell, Tyrone Power) barne-bilaketaren berri ematen du. I. Mundu Gerran izandako bizipen traumatikoak direla eta, Larry bizitzaren zentzuaz galdezka hasi da, bilaketa espiritual bat abiatuz, bere lagunen mundu eta bizimodu errazari bizkarra ematera eramango duena.
Larry-ren hautaketa horrek bere neska-lagunaren (Isabel Bradley, Gene Tierney) asmoekin talka egiten du, bikote harremana hautsiz. Isabelek, baina, Larryrekin maiteminduta jarraituko du.

## Sariak

Baxterrek Emakumezko bigarren aktore onenaren Oscar Saria jaso zuen eta Webb gizonezko bigarren aktore onenaren sarirako izendatua izan zen. Filmak ondoko izendapenak ere izan zituen: zuzendaritza artistiko onenarena eta film onenarena.

## Aktoreak

| Tyrone Power Larry Darrell | Gene Tierney Isabel Bradley |
| Clifton Webb Elliott Templeton | Anne Baxter Sophie MacDonald |
| Herbert Marshall W. Somerset Maugham | Lucille Watson Louisa Bradley |
* John Payne ... Gray Maturin
* Frank Latimore ... Bob MacDonald
* Elsa Lanchester ... Miss Keith
* Fritz Kortner ... Kosti

## Kanpo estekak

* (Ingelesez) Filma IMDB atarian
* Datuak: Q759322
* Multimedia: The Razor's Edge (film) / Q759322
# The Rainmaker (1997ko filma)

The Rainmaker John Grishamen eleberri batean oinarritutako 1997ko filma da. Francis Ford Coppolak zuzendua, Matt Damon, Danny DeVito, Claire Danes eta Jon Voight zeuden paper nagusietan.

## Beste datu batzuk

* Ekoizlea = Michael Douglas, Fred Fuchs eta Steven Reuther
* Banatzailea = Paramount Pictures
* Aurrekontua = $40,000,000
* Urtea = 1997
* Iraupena = 135 min
* Jatorrizko hizkuntza= Ingelesa

## Kanpo estekak

* Datuak: Q785351
# The Rasmus

The Rasmus finlandiar rock talde bat da. 1994an sortu zen Helsinkin. Jatorrizko kideak Lauri Ylönen (abeslari egilea), Eero Heinonen (baxua), Pauli Rantasalmi (gitarra) and Jarno Lahti (bateria) izan ziren. 1995ean Lahtik taldea utzi zuen eta Janne Heiskanen izan zen ordezkoa. Heiskanen 1998an joan zen, eta Aki Hakala izan zen ordezkoa. 2002an Rantasalmik utzi zuen taldea, eta Emppu Suhonen sartu zen. Bost milioi album saldu ditu taldeak mundu mailan, eta 350.000 album Finlandian soilik. Hainbat sari irabazi dituzte, bai etxean zein nazioartean. Bere lan ospetsuena 2003ko "In the Shadows" single arrakastatsua da. 2022ko Eurovision Abesti Lehiaketan parte hartuko dute, "Jezebel" abestiarekin.

## Diskografia

* Peep (1996)
* Playboys (1997)
* Hell of a Tester (1998)
* Into (2001)
* Dead Letters (2003)
* Hide from the Sun (2005)
* Black Roses (2008)
* The Rasmus (2012)
* Dark Matters (2017)

## Kanpo estekak

* Taldearen webgunea
* Datuak: Q485679
* Multimedia: The Rasmus / Q485679
# The Raven (2012ko filma)

The Raven (euskaraz Belea) 2012ko James McTeigue australiar zinema zuzendariak zuzendutako thriller film bat da. John Cusack, Alice Eve, Brendan Gleeson eta Luke Evans aktoreek antzeztu zuten.
Filma Edgar Allan Poeren bizitzaren azken egunetan girotua dago, idazlea kalean oso egoera mental eta fusiko kaskarrean eta beste norbaiten arropaz jantzia eta behin eta berriz Reynolds abizena errepikatuz topatu ondoren hil omen zen.
Filma Baltimore hirian girotua egon arren, Budapest hirian eta Serbian filmatu zen.

## Argumentua

Oharra: Atal honek istorio osoa edo amaiera argitzen du.
1849, AEBetako Baltimore hiria. Zenbait poliziek eraildako emakume baten gorpua topatu berri dute, une beretxuan, tximini baten barnean 12 urteko mutiko baten gorpua aurkitu dute. Lehen ikerketen arabera, Serieko-hiltzaileei hiltzaileak beraren hilketak direla azaleratuko da.
Emmett Fields (Luke Evans) inspektore ospetsuak kasua argitzeko ardura jaso du. Hiltzaileak bere hilketak burutzeko Edgar Allan Poe (John Cusack) idazlearen kontakizunetan oinarritzen denez, Fieldsek Poe galdekatuko du. Ondoren, inspektoreak idazlearen laguntzaz kasua ikertzen eta bere hilketak burutzen jarraitzen duen serieko hiltzailea atzematen saiatuko dira.

## Aktoreak

* John Cusack: Edgar Allan Poe
* Luke Evans: Emmett Fields inspektorea
* Alice Eve: Emily Hamilton
* Brendan Gleeson: Charles Hamilton kapitaina
* Oliver Jackson-Cohen: John Cantrell
* Jimmy Yuill: Eldridge kapitaina
* Kevin McNally: Henry Maddux
* Sam Hazeldine: Ivan Reynolds
* Pam Ferris: Bradley andrea
* John Warnaby: Ludwig Griswold (Ludwig ezizena erabiltzen zuen Rufus Wilmot Griswolden erreferentzia)
* Brendan Coyle: Reagan

## Kanpo estekak

* IMDBko fitxa irakurgai (Ingelesez)
* Datuak: Q235742
# The Ranch (Minnesota)

The Ranch Ameriketako Estatu Batuetako erroldak esleitutako leku bat da. Mahnomen konderrian dago, Minnesota estatuan. 14 biztanle ditu, 0,801969 kilometro koadroko azaleran banatuta.

## Ikus, gainera

* Mahnomen konderria

## Kanpo estekak

* Datuak: Q7759394
# The Rain People

The Rain People 1969ko Francis Ford Coppola estatubatuar zinema zuzendariaren film dramatikoa da.

## Argumentua

Oharra: Atal honek istorio osoa edo amaiera argitzen du.
Goiz euritsu batean, Natalie Ravennak, bi hilabeteko haurduntza duen emakume batek, ziurgabe eta harrapatuta sentitzen dela, ohar bat utziko dio senarrari (oraindik lo), autoa hartu eta Long Islanden duten etxetik alde egingo du, zalantzak argitzeko asmoz.

## Aktoreak

* Shirley Knight: Natalie Ravenna
* James Caan: Jimmy "Killer" Kilgannon
* Robert Duvall: Gordon
* Marya Zimmet: Rosalie
* Tom Aldredge: Mr. Alfred
* Laura Crews: Ellen
* Andrew Duncan: Artie
* Margaret Fairchild: Marion
* Sally Gracie: Beth
* Alan Manson: Lou
* Robert Modica: Vinny Ravenna

## Erreferentziak

* ↑ sansebastianfestival.com

## Kanpo estekak

* Datuak: Q2547631
# The Rat Catcher

The Swan 2023ko Wes Anderson estatubatuar zinema zuzendariaren film laburra da, Roald Dahlen Someone Like You ipuin-bilduman oinarrituta.

## Sinopsia

Oharra: Atal honek istorio osoa edo amaiera argitzen du.
Berriemaile bat eta mekanikari bat arratoi ehiztari baten plan maltzurraren lekuko dira Ingalaterrako herrixka batean.

## Aktoreak

* Rupert Friend: Claud
* Richard Ayoade: Editorea/Berriemailea
* Ralph Fiennes: Roald Dahl/Arratoia

## Erreferentziak

* ↑ «Itsua, pozoia, arratoi ehiztaria eta gizon kirtenak» Berria 2023-09-16 CC BY-SA 4.0 lizentziapean.

## Kanpo estekak

* Datuak: Q122581287
# Somnanbulismo

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Somnanbulismoa edo lo-ibiltzea loaren nahasmendua da: pertsona, lo dagoela, inkontzienteki eta automatikoki higitzen da, eta, maiz, ohetik jaiki eta oinez hasten da. Lo sakonean zehar gertatzen den jokabidea da eta gehienetan pertsonak ekintza sinpleak (hala nola, ohetik altxa eta berriz ere sartu eta komunera joan) egitea sorrarazten badu ere, batzuetan ekintza konplexu, arriskutsu eta indarkeriazkoak (hala nola, sexu harremanak izan, hilketak) ere egin ditzake somnanbuluak.

## Ohiko uste-okerra
### Giza gorputza eta osasuna

* Lo-ibiltari bat esnatzeak ez dio kalterik egiten. Sonanbuloak nahasita edo noraezean senti daitezke esnatu ondorengo denbora-tarte labur batean, baina sonanbulismoari lotutako osasun-arriskuak lesioetatik edo insomniotik datoz, ez esnatzetik.

## Erreferentziak

* ↑ Euskalterm: [Psikiatria Hiztegia] [2017]
* ↑ (Ingelesez) «Why Do People Sleepwalk? Causes, Symptoms & Treatment» MedicineNet (Noiz kontsultatua: 2023-05-11).

## Kanpo estekak

* Datuak: Q388626
* Multimedia: Sleepwalking / Q388626
# Somo

Somo, Araba probintzian topa dezakegun euskal mendia da. Hazitako pinudiak estaltzen du mendiaren gainaldea eta zer ikusi gutxi dago goien. Pista ugarik zeharkatzen dute pinudi hori eta mendia bera hain nabarmena ez denez, bidea ikasita joatea komeni da. Tontorra bera zapaltzeko pista utzi eta lurra apenas urratzen duten bidezidor batzuk besterik ez daude. Tontorrean erpin geodesikoa eta buzoia, elorri eta pinuz inguratuta.

## Kanpo estekak

Somo, http://www.euskal-herria.org/.